open-index/open-wikipedia-markdown huggingface dataset:
สุรเดช ทับทิมใส

**ศุรเฎฒฌ์ กรณ์งูเหลือมโชต** นามเดิม **สุรเดช ทับทิมใส** (31 กรกฎาคม พ.ศ. 2511)  เป็นนักร้องสมาชิกวงบาซู และในปีพ.ศ. 2536 เคยเป็นนักร้องนำวง City Beat (ซิตี้ บีต)

## ประวัติ
สุรเดชเป็นลูกครึ่งไทย-แอฟริกาอเมริกัน เกิดที่ปทุมวันเข้าศึกษาระดับอนุบาลจนถึงประถมศึกษาจากโรงเรียนวรสารพิทยา ต่อมาศึกษาต่อระดับมัธยมศึกษาที่โรงเรียนอุดรพิทยานุกูล โดยตามบิดาไปที่จังหวัดอุดรธานีที่เป็นทหารจีไอภายหลังเกิดปัญหาเนื่องจากในสมัยนั้นมีการประท้วงขับไล่ทหารอเมริกาให้ออกจากประเทศเพราะเงินเฟ้อจึงอยู่กับตาและยาย ในวัยเยาว์มักใช้เวลาว่างกับการอ่านหนังสือกับแต่งเพลง โจอี้ได้ทำงานในโรงภาพยนตร์อัมพรเดอลุกซ์ซึ่งเป็นโรงภาพยนตร์ประจำจังหวัด เขาเริ่มจับเครื่องดนตรีชิ้นแรกคือพิณตอนอายุ 10 ขวบ และยังเล่นเครื่องดนตรีได้หลายชนิด เช่น ขลุ่ย แคน กีตาร์ กลอง คีย์บอร์ด เขาสามารถใช้ภาษาไทย อังกฤษ จีนกลาง แถมยังร้องเพลงภาษาอังกฤษ จีน อินเดีย มาเลเซีย ได้ดีพอ ๆ กับเพลงไทยที่ถนัดอยู่แล้วอีกด้วย นอกจากนี้เขายังมีความสามารถด้านการเต้น ส่วนของสะสมของเขาเป็นหนังสือ เทปเพลง และพระเครื่อง 

ก่อนหน้านี้ร้องคอรัสให้กับเจมส์ในอัลบั้มไซเรนเลิฟ แล้วเริ่มมีชื่อเสียงจากการเป็นศิลปินวงบาซู สังกัดอาร์เอส ซึ่งมีชื่อเสียงมากช่วงปี พ.ศ. 2540 หลังการประกาศยุบวง เขาทำหน้าที่เป็นประธานบอร์ดเซาท์อีสต์เอเชียของบริษัทเวิลด์วีเทค ซึ่งเป็นบริษัทพัฒนาซอฟต์แวร์ของเกาหลีใต้

สุรเดชมีบุตรสาวคนหนึ่ง และมีบุตรบุญธรรมอีกสี่คน เขาเป็นพ่อเลี้ยงเดี่ยวหลังการเสียชีวิตของภรรยาด้วยโรคหัวใจเมื่อปี พ.ศ. 2559

วันที่ 22 มีนาคม พ.ศ. 2561 เวลา 23.20 น.เขาถูกจับฐานเสพยาไอซ์ ต่อมาวันที่ 24 มีนาคม พ.ศ. 2561 ศาลตัดสินจำคุกที่เรือนจำกลางคลองเปรมแดน 13 เป็นระยะเวลา 45 วัน

วันที่ 25 เมษายน พ.ศ. 2561 เขาป่วยเป็นเส้นเลือดในสมองตีบและสมองบวม ต่อมาเขาไปรักษาที่ศูนย์ฟื้นฟูผู้ป่วยโรคหลอดเลือดสมอง บีอาร์ซีตั้งแต่วันที่ 24 พฤษภาคม พ.ศ. 2561 วันที่ 2 สิงหาคม พ.ศ. 2561 มีรายงานเปิดเผยว่าเขาตาบอดข้างซ้ายยังมีอาการพูดไม่ชัด

## ผลงานเพลง
### City Beat (2536)
* อัลบั้ม CITY BEAT (เพลง โลกแบน , หยาม , เจ็บก็ยอม ฯลฯ)

### Bazoo (2541-2545)
* อัลบั้ม BAZOO
* อัลบั้ม Ho-Le Ho-Le
* อัลบั้ม ผีฟ้าปาร์ตี้
* อัลบั้ม Bazoo 2001
* อัลบั้ม Bazoo Yo!

### อัลบั้มพิเศษ
* อัลบั้มพิเศษรวมฮิต Bazoo In The Mix Non-Stop
* อัลบั้มพิเศษรวมฮิต Bazoo Dance Covery
* อัลบั้มพิเศษ Bazoo 2000 (เปิดตัวในไต้หวัน)
* อัลบั้มพิเศษ THE CELEBRATION (เพลง"เท้าไฟ")
* อัลบั้มพิเศษ ZODIAC (เพลง"ไม่ขอเป็น")

## ผลงานการแสดง
### ภาพยนตร์
*มหัศจรรย์...พันธุ์รัก
*คนสั่งผี
*สุริยะคราส
*กระหัง
*งูเกงกอง
*เบื้องหลังหนังใหญ่
*ฟ้าใสหัวใจเบิกบาน
*นางนาก ปะทะ ปอบ 3 D
*มิชิโกะ แบล็คเบอรี่
*แดร๊กคูล่าลำเพลิน
*เงินบาป
*เมียงู
*มนต์รักลูกทุ่ง
*หมาไนกับยัยเฉิ่ม

### ละครโทรทัศน์

## อ้างอิง

## แหล่งข้อมูลอื่น
* โจอี้ บาซู
* อินสตาแกรมโจอี้บาซู

หมวดหมู่:ชาวไทยเชื้อสายอเมริกัน
หมวดหมู่:บุคคลจากโรงเรียนสารพิทยา
หมวดหมู่:บุคคลจากโรงเรียนอุดรพิทยานุกูล
หมวดหมู่:ศิลปินสังกัดอาร์เอส
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:คนพิการ
หมวดหมู่:นักโทษของประเทศไทย
ไอจัสต์แคนต์สต็อปเลิฟวิงยู

**ไอจัสต์แคนสต็อปเลิฟวิงยู** () เป็นเพลงยอดนิยมโดยนักร้อง ไมเคิล แจ็กสัน เนื้อร้องโดยไซเดช การ์เรตต์ เป็นซิงเกิลแรกในอัลบั้มที่ 7 ของไมเคิล แจ็กสัน แบด เขาได้ครีเอดเป็น "Todo Mi Amor Eres Tú" เพลงเวอร์ชันภาษาสเปน นอกจากนี้ยังมีเวอร์ชันภาษาฝรั่งเศสของเพลงที่เรียกว่า "Je Ne Veux Pas La Fin De Nous" ซึ่งเป็นจุดเด่นของ Bad 25 เขียนและแต่งเพลงโดยแจ็คสัน เดิมที่ตั้งใจเดิมที่จะเป็นคู่ระหว่างแจ็คสันและผู้หญิงที่เขาเลือกทั้งBบาร์บรา สไตรแซนด์หรือวิตนีย์ ฮิวสตัน แม้ว่า Even Aretha Franklin และ Agnetha Fältskog (เดิมคือ ABBA) ถูกนำเสนอในเพลง แต่ทั้งสี่มีภาระหน้าที่อื่น ๆ

## รายชื่อเพลง
***CD promo:**
# "ไอจัสต์แคนต์สต็อปเลิฟวิงยู" (7" Version) – 4:12

***US 7" single**
# "ไอจัสต์แคนต์สต็อปเลิฟวิงยู" (กับ Spoken Intro) – 4:17
# "เบบีบีไมน์" – 4:20

***US 12" special edition single**
# "Todo Mi Amor Eres Tu" – 4:06
# "ไอจัสต์แคนต์สต็อปเลิฟวิงยู" (7" Version) – 4:12

***US 3" CD single**
# "ไอจัสต์แคนต์สต็อปเลิฟวิงยู" (7" Version) – 4:12
# "เบบีบีไมน์" – 4:20

***American CD single [[Wal-Mart]] exclusive
# "ไอจัสต์แคนต์สต็อปเลิฟวิงยู" (เวอร์ชันอัลบั้มต้นฉบับ) - 4:25
# "Don't Be Messin' 'Round" (demo) - 4:19

==เวอร์ชันปี 2012==


ในวันที่ 5 มิถุนายน ค.ศ. 2012 ได้มีซิงเวอร์ชันปี 2012 ออกจำหน่ายในอัลบั้มแบด 25 เนื่องจากเป็นการฉลองครบรอบ 25 ปีของอัลบั้มแบด ซิงเกิลนี้ได้รับการเผยแพร่อีกครั้งในร้านค้าของ[[วอลมาร์ต]]ในสหรัฐ แต่ถูกปฏิเสธไม่ให้เผยแพร่แบบดิจิทัล

===รายชื่อเพลง===
***ซีดีซิงเกิล** (88725414922)
# "ไอจัสต์แคนต์สต็อปเลิฟวิงยู" (เวอร์ชันอัลบั้ม) - 4:25
# "ดอนต์บีเมสซินราวน์" (สาธิต) - 4:19

***ซิงเกิล 7 นิ้ว'''
# "ไอจัสต์แคนต์สต็อปเลิฟวิงยู" (กับสโปกเกนอินโทร) – 4:17
# "เบบีบีไมน์" – 4:20

### ประวัติการวางจำหน่าย

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2555
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ดีดี ลิน

**ดีดี ลิน** หรือ ดีดี้ ลินท์ (เกิด 15 เมษายน พ.ศ. 2490 ลอสแอนเจลิส มลรัฐแคลิฟอร์เนีย) เป็นนางแบบนู๊ดที่มีชื่อเสียงอย่างมาก ภาพของเธอได้รับการตีพิมพ์ในหนังสือ เพลย์บอย ในฐานะ เพลย์เมทออฟเดอะมั้นท์ ประจำเดือน สิงหาคม ปี พ.ศ. 2510

## เพลย์บอย
เพื่อนช่างภาพของเธอชื่อ ลีออน ได้ชักชวนเธอให้ไปทดสอบที่ นิตยสารเพลย์บอย ในวัย 19 ปี เธอได้รับการคัดเลือกให้เป็น เพลย์เมทออฟเดอะมั้นท์ ในเดือนสิงหาคม ปี พ.ศ. 2510 โดยภาพทั้งหมดถ่ายทำโดย มาริโอ คาซิลลี เธอได้รับการตอบรับจากแฟนๆอย่างท่วมท้น มากกว่าเพลย์เมททั้งหมดที่เคยมีมา

## บนดวงจันทร์
ในเดือน พฤศจิกายน ปี พ.ศ. 2512 ภาพบนปฏิทินของเธอได้ติดไปกับสัมภาระของนักบินอวกาศบนยาน อะพอลโล 12 ในหนังสือสมุดงานของนักบินอวกาศ ระบุกำกับภาพว่าเป็น แผนที่ของทรวดทรงจากสวรรค์ นักบินอวกาศ ริชาร์ด กอร์ดอน ได้นำภาพนี้ออกประมูลในปี พ.ศ. 2554 ในราคาเริ่มต้นที่สามหมื่นบาท  

## ภาพยนตร์
*เพลย์บอย: 50 Years of Playmates (2004) (วิดีโอ)
*เพลย์บอย: The Party Continues (2000) (ทีวี)
*Video Centerfold: Sherry Arnett (1985) (วิดีโอ)
*เพลย์บอย After Dark (First Episode) (1968) (ทีวี)

## อ้างอิง

หมวดหมู่:บุคคลที่เกิดในปี พ.ศ. 2490
หมวดหมู่:บุคคลที่ยังมีชีวิตอยู่
หมวดหมู่:บุคคลจากลอสแอนเจลิส
24 ชั่วโมง เลอม็อง

thumb|300px|สนาม Circuit de la Sarthe ที่ประกอบด้วยสนาม Bugatti Circuit อยู่ทางทิศเหนือ
[thumb|300px|รถ Oreca 03 หมายเลข 25 ของทีมเอดีอาร์-เดลตา ที่[ต่อ ศรีอาชวนนท์ นักแข่งชาวไทยร่วมขับขี่ในฤดูกาล 2012 เข้าเส้นชัยเป็นที่ 6 ในระดับ LMP2]]
**24 ชั่วโมง เลอม็อง** (; ) เป็นรายการแข่งขันรถยนต์ที่มีการจัดต่อเนื่องทุกปีมาตั้งแต่ปี ค.ศ. 1923  ใกล้เมืองเลอม็อง เมืองหลวงของจังหวัดซาร์ต แคว้นเปอีเดอลาลัวร์ในประเทศฝรั่งเศส เป็นการแข่งขันที่ทดสอบความทนทานของรถและนักแข่ง โดยต้องขับรถด้วยความเร็วสูงอย่างต่อเนื่องเป็นเวลา 24 ชั่วโมง ต้องมีการบริหารจัดการน้ำมันเชื้อเพลิง ยางรถยนต์และระบบห้ามล้ออย่างมีประสิทธิภาพ โดยรถต้องออกแบบให้รองรับการลดความเร็วอย่างกะทันหันจากความเร็วสูงสุดประมาณ 200 mph (322 km/h) มาอยู่ที่ 65 mph (105 km/h) ความเร็วเฉลี่ยระหว่างการแข่งขันในปัจจุบันอยู่ที่ 225.228 กิโลเมตร/ชั่วโมง (140 ไมล์/ชั่วโมง) การแข่งขันในปัจจุบันจะต้องใช้นักแข่งรถจำนวน 3 คน สลับกันขับขี่

การแข่งขันรายการนี้จัดโดย Automobile Club de l'Ouest (ACO, ชมรมรถยนต์ภาคตะวันตก) ที่สนามแข่งเซอร์กิตเดลาซาร์ต เป็นสนามแข่งความยาว 13.629 กิโลเมตร ที่ประกอบด้วยส่วนหนึ่งของสนามแบบปิด บูกัตติเซอร์กิต และถนนสาธารณะรอบบริเวณนั้น 

การแข่งขัน 24 ชั่วโมง เลอม็อง เป็นหนึ่งในสามรายการใหญ่ที่เรียกว่า "ทริปเปิลคราวน์" ของรายการแข่งรถ ร่วมกับโมนาโก กรังด์ปรีซ์ และอินเดียแอนาโพลิส 500

## อ้างอิง

## แหล่งข้อมูลอื่น

* Le Mans official website 
* Racing Sports Cars – historical photos and results

หมวดหมู่:การแข่งรถในประเทศฝรั่งเศส
วิทยาลัยนครราชสีมา

**วิทยาลัยนครราชสีมา** () เป็นสถาบันอุดมศึกษาเอกชนในจังหวัดนครราชสีมา จัดการศึกษาในระดับปริญญาตรี ปริญญาโท และปริญญาเอก

## ประวัติ
วิทยาลัยนครราชสีมาเริ่มก่อตั้งเมื่อปี พ.ศ. 2545 บนเนื้อที่ กว่า 20 ไร่ ณ  บริเวณตำบลบ้านใหม่ อำเภอเมืองนครราชสีมา จังหวัดนครราชสีมา ได้วางศิลาฤกษ์ เมื่อวันที่ 18 ธันวาคม 2545 ซึ่งพระราชวิทยาคม (หลวงพ่อคูณ ปริสุทฺโธ) และนายสุวัจน์ ลิปตพัลลภ อดีตรองนายกรัฐมนตรี เป็นประธานในพิธี โดยท่านอาจารย์ ดร.ชนากานต์ ยืนยง เป็นผู้รับใบอนุญาต
	
วิทยาลัยนครราชสีมา เปิดทำการเรียนการสอนมาตั้งแต่ปีการศึกษา 2547 โดยมุ่งพัฒนานักศึกษาทั้งด้านวิชาการ ทักษะความชำนาญทางวิชาชีพ ที่มีศักยภาพและมีคุณค่าต่อสังคม  อันจะนำไปสู่การพัฒนาประเทศอย่างยั่งยืนต่อไป โดยใช้ชื่อ อันเป็นมงคลว่า วิทยาลัยนครราชสีมา

ตั้งแต่ปีการศึกษา 2557 ได้ดำเนินการจัดทำโครงการเปลี่ยนประเภทเป็นมหาวิทยาลัย โดยขยายเนื้อที่มากกว่า 100 ไร่ ณ ตำบลดอนชมพู อำเภอโนนสูง จังหวัดนครราชสีมา เพื่อดำเนินการจัดตั้งมหาวิทยาลัย

## คณะที่เปิดสอน
วิทยาลัยนครราชสีมา เปิดทำการสอน 6 คณะ ในระดับปริญญาตรี 17 สาขาวิชา ปริญญาโท 6 หลักสูตร ปริญญาเอก 5 หลักสูตร และ ระดับประกาศนียบัตรบัณฑิต 1 หลักสูตร ได้แก่

## อ้างอิง

หมวดหมู่:สถาบันอุดมศึกษาในจังหวัดนครราชสีมา
หมวดหมู่:สถาบันอุดมศึกษาเอกชนในประเทศไทย
หมวดหมู่:สถานศึกษาในอำเภอเมืองนครราชสีมา
ปลากระเบนปีศาจหางหนาม

**ปลากระเบนปีศาจหางหนาม** หรือ **ปลากระเบนราหูญี่ปุ่น** (; ) เป็นปลากระเบนชนิดหนึ่ง จัดอยู่ในวงศ์ปลากระเบนนก (Myliobatidae)

มีรูปร่างคล้ายกับปลากระเบนปีศาจชนิดอื่น ๆ และปลากระเบนสกุลอื่นที่อยู่ในวงศ์เดียวกัน คือ มี ระยางค์เนื้อยื่นเป็นแผ่นคล้ายใบหูอยู่ที่มุมขอบนอกปลายสุดของหัวข้างละอันใช้โบกพัดอาหารเข้าปาก ซึ่งได้แก่ แพลงก์ตอนสัตว์ต่าง ๆ ด้านบนลำตัวเป็นสีดำ และมีแถบสีขาวพาดโค้งอยู่ด้านซ้ายของส่วนหัว มีความกว้างของลำตัวประมาณ 225 เซนติเมตร พบใหญ่ที่สุดได้ถึง 310 เซนติเมตร และความยาวลำตัวจรดปลายหาง 198–205 เซนติเมตร

พบกระจายพันธุ์ในทะเลเปิดและมหาสมุทร รวมถึงแนวตามปะการัง ในเขตร้อนและเขตอบอุ่นของอินโด-แปซิฟิกอย่างกว้างไกล ตั้งแต่ออสเตรเลีย, บังกลาเทศ, บราซิล, กัมพูชา, จีน, โคลัมเบีย, คอสตาริกา, ไอวอรี โคสต์, เอกกวาดอร์, เอล ซัลวาดอร์, ฟิจิ, กัวเตมาลา, ฮอนดูรัส, อินเดีย, อินโดนีเซีย, ญี่ปุ่น, คาบสมุทรเกาหลี, เม็กซิโก, พม่า, นิวซีแลนด์, นิคารากัว, โอมาน, ปากีสถาน, ปานามา, เปรู, ฟิลิปปิน, โซมาเลีย, แอฟริกาใต้, ศรีลังกา, ไต้หวัน, ไทย, ตูวาลู, สหรัฐอเมริกา, เวียดนาม, และเยเมน

## อ้างอิง

## แหล่งข้อมูลอื่น
* รูปและข้อมูลเพิ่มเติม 

หมวดหมู่:ปลากระเบนปีศาจ
ปลานีออน (สกุล)

**ปลานีออน** หรือ **ปลาคาร์ดินัล** () เป็นสกุลของปลาน้ำจืดขนาดเล็กสกุลหนึ่ง จัดอยู่ในสกุล *Paracheirodon* (/พา-รา-คี-อาย-โร-ดอน/) ในวงศ์ปลาคาราซิน (Characidae)

มีรูปร่างโดยรวมคล้ายกับปลาซิว ซึ่งอยู่ในวงศ์ปลาตะเพียน (Cyprinidae) และพบเฉพาะทวีปเอเชีย, ยุโรป และแอฟริกา คือ มีรูปทรงยาวรี คล้ายเมล็ดข้าวสาร ตากลมโต มีครีบบางใสยาวพอประมาณทั้งหมด 7 ครีบ (ครีบว่าย 2, ครีบท้อง 2, ครีบกระโดง 1, ครีบทวาร 1, ครีบหาง 1) ต่างกันตรงที่มีครีบไขมันขนาดเล็ก ที่ก่อนถึงโคนหาง อันเป็นลักษณะประจำของปลาในวงศ์นี้ ลำตัวมีเกล็ดขนาดเล็กมันวาวปกคลุมทั้งตัว และมีฟันขนาดเล็กในปาก

จุดเด่น คือ มีเส้นยาวเรืองแสงสีเขียวอมฟ้าพาดตั้งแต่จมูกผ่านลูกตายาวไปสุดที่ครีบไขมัน อันเป็นเอกลักษณ์ประจำสกุล ซึ่งเกิดจจากการสะท้อนแสงภายในผลึกกัวไนน์ ซึ่งพัฒนามาจากเซลล์พิเศษที่เรียกว่า อิริโดไซเตส ในชั้นใต้ผิวหนัง อันเป็นที่มาของชื่อสามัญของปลาในสกุลนี้

มีขนาดความยาวเต็มที่ 3 เซนติเมตร เป็นปลาที่หากินบริเวณกลางน้ำและผิวน้ำ อาศัยอยู่รวมกันเป็นฝูงกินแมลงน้ำ, แพลงก์ตอนสัตว์ และครัสเตเชียนขนาดเล็กเป็นอาหาร มีความปราดเปรียวว่องไว

กระจายพันธุ์ทั่วไปในแม่น้ำและลำคลองหลายสายของทวีปอเมริกาใต้ โดยเฉพาะแหล่งน้ำที่มีเงาไม้ริมน้ำหรือไม้น้ำขึ้นหนาแน่น และสภาพความเป็นกรดด่าง (pH) ของน้ำค่อนข้างเป็นกรด (ต่ำกว่า 7-6.5 ลงไป) สภาพน้ำเป็นสีชาหรือสีน้ำตาล ขยายพันธุ์ด้วยการที่ตัวผู้ไล่ตัวเมียเข้าไปผสมพันธุ์และวางไข่ไว้กับไม้น้ำ 

แบ่งออกได้เป็น 3 ชนิด นิยมเลี้ยงกันเป็นปลาสวยงาม โดยเฉพาะในตู้ไม้น้ำ สามารถเพาะขยายพันธุ์ได้ในตู้เลี้ยง

## การจำแนก
**[[Paracheirodon axelrodi]]* (Schultz, 1956) – ปลาคาร์ดินัล	 
**[[Paracheirodon innesi]]* (Myers, 1936) – ปลานีออน	 
**[[Paracheirodon simulans]]* (Géry, 1963) – ปลานีออนเขียว

## อ้างอิง

## แหล่งข้อมูลอื่น

หมวดหมู่:วงศ์ปลาคาราซิน
ยามาฮ่า FZ8 และ FZ8 Fazer

thumbnail|รถยามาฮ่ารุ่น FZ8
thumbnail|รถยามาฮ่ารุ่น FZ8

รถจักรยานยนต์ยามาฮ่า FZ8 และ FZ8 Fazer เป็นรถจักรยานยนต์ที่ผลิตโดยบริษัทยามาฮ่ามอเตอร์ประเทศญี่ปุ่น ใช้เครื่องยนต์ความจุกระบอกสูบขนาด779ซีซี,16วาล์วสี่สูบสี่จังหวะระบายความร้อนด้วยน้ำ เป็นรถยนต์ที่ทำในสไตล์สปอร์ตทัวริ่งซึ่งเป็นรุ่นที่ถูกผลิตมาทดแทน FZ6 และ FZ6 Fazer (ความจุกระบอกสูบ 600ซีซี) ทางยามาฮ่าได้ทำรถรุ่นนี้เพื่อเติมช่องว่างระหว่างรถ 1,000 ซีซี
(Yamaha FZ1 Fazer) และรถ 600 ซีซี (Yamaha XJ6 Diversion). 
## ตัวรถ
ด้วยการออกแบบชัสซีและเฟรมของตัวรถทำให้รถรุ่นนี้มีอัตราส่วนน้ำหนักหน้าหลังที่ดีมาก(หน้า:หลัง 51:49) การเข้าโค้งและการพลิกรถสามารถทำได้โดยง่าย ท่านั่งเป็นแบบนั่งหลังตรง (Upright) เหมือนรถตระกูล Fazer คันอื่นๆ
หลักการณ์ในการพัฒนารถคือ "Best active middle sport"
## เครื่องยนต์
มีพื้นฐานมาจากเครื่อง R1 2004-2006 และ FZ1 Fazer Gen II. โดยกระบอกสูบเป็นแบบเคลือบเซรามิกคอมโพสิท,และลูกสูบแบบตีขึ้นรูป(forge)ซึ่งมีความเหนียวและรับแรงได้มากกว่าแบบหล่อ เครื่องยนต์มีพื้นฐานมาจากเครื่อง FZ1 Fazer แต่ลดเส้นผ่านศูนย์กลางกระบอกสูบ 6มม. (74มม. --> 68มม.) ระยะช่วงชักเท่ากันที่ 58มม. เสริมด้วยเพลาข้อเหวี่ยงที่เบากว่า Yamaha FZ1 Fazer การปรับเครื่องยนตฺก็ไม่เหมือน Yamaha FZ1 Fazer ที่เน้นพละกำลังสูงสุด แต่ FZ8 จะเน้นแรงบิดและซอล์ฟขึ้น ทำโดยการลดขนาดและจำนวนของวาล์ว (20 -> 16วาล์ว) การออกแบบของวาล์วออกแบบให้ด้านไอดีมี 2 ทางเข้าขนาดเส้นผ่านศูนย์กลาง 26 มมทางเข้าละ4วาล์วและด้านไอเสียก็เช่นกันก็ออกแบบให้มีด้านละ2ทางออกเส้นผ่านศูนย์กลาง 22 มม.ทางออกละ 4 วาล์ว นอกจากนี้ได้เปลี่ยนเวลาเปิดปิดวาล์วโดยการเปลี่ยนเพลาลูกเบี้ยว แรงม้าที่ได้ 106 แรงม้า ถ้าปรับจูนนิ่งแบบ FZ1 อาจจะได้ถึง 120 แรงม้า
## ระบบช่วงล่างและเฟรม
เฟรมทำจากอลูมิเนียมเป็นสเป๊กเดียวกับรถ Yamaha FZ1 Fazer รุ่นปัจจุบัน ออกแบบให้เครื่องยนต์เป็นโครงสร้างรองรับแรง มีจุดยึดหลังเครื่องตรงอ่างเพลาข้อเหวี่ยงด้านบนล่าง 4 จุดและฝากระบอกสูบซ้านขวาด้านละ 2 จุด
เรียอาร์มใช้สเป๊กเดียวกับรถ Yamaha FZ1 Fazer ทำโดยกรรมวิธี CF die cast (Controlled filling aluminium die cast)

ล้อเป็นล้ออลูมิเนียมหล่อ (Aluminium die cast) 5 ก้านล้อหน้าเป็นล้อเดียวกับรถ Yamaha FZ1 Fazer ใช้ยางขนาด 120/70ZR17M/C เหมือนรถ Super sport และ Super bike ทั่วไป ในขณะที่ล้อหลังจะต่างกับ Yamaha FZ1 Fazer เนื่องจากใช้ขนาดเดียวกับรถ Yamaha FZ6 Fazer ที่ 180/55ZR17M/C
## ระบบเบรกและ[[ระบบเบรกป้องกันล้อล็อก]] ABS
ดิสค์เบรกคู่หน้าเป็นขนาด 310 มม.แบบลอยทำงานคู่กับคาลิเปอร์ 4 ลูกสูบแบบชิ้นเดียวซึ่งมีการเปลี่ยนรูปน้อยในขณะเบรค(ต้านแรงสะท้านกลับได้ดีกว่าหลายชิ้น) ดิสค์เบรกหลังเป็นแบบธรรมดาไม่ใช่แบบลอยขนาด 267 มม.ทำงานคู่กับคาลิเปอร์แบบ 1 ลูกสูบ ระบบเบรกป้องกันล้อล็อก จะมีเฉพาะ FZ8 Fazer สำหรับรุ่น Naked ไม่มีรุ่น ABS
## อื่นๆ
# อัตราเร่งจะถูกหน่วงเล็กน้อยที่รอบประมาณ 5,500 รอบต่อนาทีเนื่องจากการปรับแต่งให้ผ่านค่าไอเสีย

## Model year รุ่นปี
### รุ่นปี 2012
# เปลี่ยนตัวเลือกสีเป็น Matt gray metallic และ Matt black metallic
### รุ่นปี 2013
# รูปทรงท่อไอเสียใหม่
# เพิ่มตัวปรับโช๊คโดยปรับค่าดึงกลับ (rebound) ได้
# เพิ่มตัวปรับขาตะเกียบคู่หน้าเพื่อสามารถปรับค่าซัมซับแรงกระแทก (Damping) ได้
# เบาะใหม่ใช้ผ้าแบบสองเนื้อผ้าทำให้ดูสวยงามมากขึ้น
# ปรับเปลี่ยน engine mapping
# ไม่เปลี่ยนตัวเลือกสีจากรุ่นปี 2012 (Matt gray metallic และ Matt black metallic)

## อ้างอิง

หมวดหมู่:รถจักรยานยนต์ยามาฮ่า
หมวดหมู่:รถจักรยานยนต์ที่ได้รับการแนะนำในปี พ.ศ. 2553
ลำน้ำพอง หนุ่มยีนส์ตะวันนา

**ลำน้ำพอง หนุ่มยีนส์ตะวันนา** หรือที่รู้จักกันในชื่อ **ลำน้ำพอง ป.ทศพร**  เกิดวันที่ 7 กันยายน พ.ศ. 2534 เป็นนักมวยไทยชาวไทยจากตำบลวังชัย อำเภอน้ำพอง จังหวัดขอนแก่น ที่ได้รับการกล่าวว่าเป็นนักมวยไทยที่มีความทรหดอดทน และเป็นมวยสไตล์หนักขวา ลำน้ำพองมี นัฐพงศ์ ขุนอักษร (หนุ่มยีนส์ ตะวันนา) เป็นหัวหน้าคณะ และค่าตัวปัจจุบันอยู่ที่ 70,000 บาท

## ประวัติ
ลำน้ำพอง หนุ่มยีนส์ตะวันนา ใช้ชื่อ ดาบทองเล็ก ส.พิชญา ในการชกมวยครั้งแรกเมื่ออายุได้ 9 ปี จากนั้น เขาได้สำเร็จการศึกษากศน. ระดับมัธยมปลาย ลำน้ำพองเป็นนักมวยไทยผู้เข้าแข่งขันในคู่เอกหลายรายการ อาทิ วันที่ 18 มกราคม พ.ศ. 2555 เขาได้เข้าแข่งขันรายการศึกวันทรงชัย และเป็นฝ่ายชนะเทียนขาว ท.แสงเทียนน้อย ส่วนในวันที่ 9 กุมภาพันธ์ ลำน้ำพองเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อป้อมปืน เอกบางไทร วันที่ 12 มิถุนายน ลำน้ำพองเข้าแข่งขันคู่เอกรายการศึก ป.ประมุข ที่เวทีมวยลุมพินี โดยพบกับลำน้ำมูล ศักดิ์ชัยโชติ ซึ่งทั้งคู่ไม่เคยชกกันมาก่อน จากการแข่งขันครั้งนี้ ลำน้ำพองเป็นฝ่ายชนะคะแนนขาด และมียอดเข้าชมการแข่งขันรายการดังกล่าวที่ 691,960 บาท ในวันที่ 19 กรกฎาคม ลำน้ำพองเข้าแข่งขันในคู่เอกนำรายการศึกวันทรงชัย ที่เวทีมวยราชดำเนิน และเป็นฝ่ายชนะคะแนนเก่งสยาม น.ศรีผึ้ง จากนั้น ในวันที่ 15 สิงหาคม ลำน้ำพองเข้าแข่งขันคู่เอกศึกเพชรเจ้าพระยา ที่เวทีมวยราชดำเนิน ซึ่งเป็นการชิงแชมป์รุ่นซูเปอร์ฟลายเวทกับคู่ปรับเก่าอย่างลำน้ำมูล ศักดิ์ชัยโชติ จากการแข่งขันครั้งนี้ ลำน้ำพองเป็นฝ่ายแพ้คะแนน ส่วนในวันที่ 24 ธันวาคม ลำน้ำพองเข้าแข่งขันรายการศึกวันสถาปนา 67 ปี เวทีราชดำเนิน ซึ่งเขาได้พบกับพระจันทร์ฉาย ป.เพชรน้ำทอง ในการแข่งขันมวยไทยคู่เปิดของรายการ โดยมีเข็มขัดแชมป์รุ่น 115 ปอนด์ที่ว่างอยู่ ของเวทีราชดำเนินเป็นเดิมพัน จากการแข่งขันครั้งดังกล่าว ลำน้ำพองเป็นฝ่ายแพ้คะแนน

## ชีวิตส่วนตัว
ลำน้ำพอง มีชื่อจริงคือ วรวิทย์ วงศ์ภักดี เป็นบุตรของ นายวัลลภ และ นางกอบแก้ว วงศ์ภักดี เขามีน้องชายเป็นนักมวยไทยชื่อ ลำน้ำพองน้อย เกียรติภักดี

## สถิติการชก

## ระเบียงภาพ

ไฟล์:Lamnampong Noomjeantawana 1.jpg|ก้าวสู่สังเวียนอย่างมาดมั่น
ไฟล์:Prajanchai Por. Petnamtong 3.jpg|นัดชิงชัยกับพระจันทร์ฉาย ป.เพชรน้ำทอง


## ดูเพิ่ม
* อำเภอน้ำพอง

## อ้างอิง

## แหล่งข้อมูลอื่น

* "ลำน้ำมูล ตัดโหด ลำน้ำพอง" ไม่เคยเจอกันมาก่อน

หมวดหมู่:นักมวยไทยชาวไทย
หมวดหมู่:บุคคลจากอำเภอน้ำพอง
หมวดหมู่:นักมวยจากจังหวัดขอนแก่น
จระเข้แม่น้ำไนล์

**จระเข้แม่น้ำไนล์** (; ) เป็นจระเข้ชนิดหนึ่ง ที่มีขนาดใหญ่

จระเข้แม่น้ำไนล์ เป็นจระเข้ขนาดใหญ่เป็นอันดับที่สองรองมาจากจระเข้น้ำเค็ม (*C. porosus*) ตัวผู้มีความยาวเฉลี่ย 3-5 เมตร แต่ตัวที่ยิ่งมีอายุมากจะยาวได้มากกว่านั้น ขณะที่ตัวเมียจะมีความยาวได้ตั้งแต่ 2.4-4 เมตร น้ำหนักตั้งแต่ 225-500 กิโลกรัม แต่ตัวผู้ที่ใหญ่อาจหนักได้ถึง 750 กิโลกรัม มีรายงานพบตัวที่ยาวที่สุดในแทนซาเนียมีความยาว 6.47 เมตร น้ำหนักประมาณ 1,090 กิโลกรัม

จระเข้แม่น้ำไนล์ กระจายพันธุ์อยู่ทั่วไปในแหล่งน้ำและพื้นที่ชุ่มน้ำต่าง ๆ ที่เป็นน้ำจืดทั่วทวีปแอฟริกา แม้ว่าจะเป็นแหล่งน้ำที่ตื้นและมีโคลนขุ่นก็ตาม มีพฤติกรรมอาศัยอยู่รวมเป็นฝูงขนาดใหญ่ เป็นสัตว์ที่ล่าปลา รวมถึงสัตว์เลี้ยงลูกด้วยนมขนาดใหญ่เป็นอาหาร เช่น ม้าลาย, กาเซลล์, แอนทิโลปต่าง ๆ โดยเฉพาะอย่างยิ่งในช่วงที่สัตว์เหล่านี้อพยพข้ามแม่น้ำ จระเข้แม่น้ำไนล์จะมารอดักซุ่มและโจมตีโดยเฉพาะตัวที่เล็กและอ่อนแอกว่า หรือแม้แต่ซุ่มดักรอใต้น้ำจนกระทั่งสัตว์เหล่านี้มากินน้ำริมตลิ่ง ก็จะโผล่ตัวมางับลากลงไปกดเหยื่อให้จมน้ำตายก่อนแล้วค่อยกิน รวมถึงมีพฤติกรรมกินพวกเดียวกันเองด้วย 

จระเข้แม่น้ำไนล์ สามารถซุ่มอยู่นิ่ง ๆ ใต้น้ำได้นานถึง 2 ชั่วโมงครึ่งก่อนจะขึ้นมาหายใจ ในตัวที่โตเต็มที่สามารถอดอาหารได้นานถึง 10 เดือนโดยไม่กินอะไรได้ และตัวเมียสามารถเก็บพักน้ำเชื้อจากการผสมพันธุ์ของตัวผู้ไว้ในตัวได้เป็นเวลาค่อนข้างนาน ในธรรมชาติ จระเข้แม่น้ำไนล์มีถิ่นอาศัยถิ่นเดียวกับฮิปโปโปเตมัส ซึ่งเป็นสัตว์ขนาดใหญ่และมีอันตรายเช่นกัน แม้ทั้งสองชนิดอาจมีการปะทะกันบ้าง แต่โดยทั่วไปก็จะแบ่งพื้นที่อาศัยกันเป็นอย่างดี

นอกจากนี้แล้ว จระเข้แม่น้ำไนล์ยังได้ชื่อว่าเป็นสัตว์ที่มีอันตรายต่อมนุษย์มากที่สุดชนิดหนึ่งของทวีปแอฟริกา ทุกปีจะมีผู้ถูกจระเข้ทำร้ายและสังหารเสียชีวิตปีหนึ่งคิดเป็นจำนวนหลักร้อยหรืออาจจะถึงหลักพัน โดยชาวอียิปต์โบราณจะนับถือจระเข้แม่น้ำไนล์เป็นทูตของเทพเจ้า และมีการทำมัมมี่ให้แก่จระเข้ตัวที่ตายไปแล้วด้วย โดยเศียรของโซเบก หรือเซเบก ซึ่งเป็นเทพเจ้าที่เป็นผู้ให้กำเนิดแม่น้ำไนล์ ก็เป็นรูปจระเข้แม่น้ำไนล์ เชื่อกันว่าแม่น้ำไนล์กำเนิดมาจากเขาทั้งสองข้างของโซเบก กระนั้นในปัจจุบัน จระเข้แม่น้ำไนล์ก็ยังถูกล่าเพื่อนำหนังไปใช้ในอุตสาหกรรมประเภทต่าง ๆ จนคาดว่าจำนวนที่เหลือในธรรมชาติน่าจะมีราว 250,000-500,000 ตัว

กุสตาฟ ซึ่งเป็นจระเข้ที่ได้ชื่อว่าสังหารและกินมนุษย์ไปแล้วกว่า 300 คน มีขนาดความยาวกว่า 20 ฟุต อายุมากกว่า 60 ปี อาศัยอยู่ในตอนเหนือของบูรุนดีก็เป็นจระเข้แม่น้ำไนล์ด้วยเช่นกัน

ปัจจุบัน จระเข้ที่พบในทวีปแอฟริกา ในอดีตที่เคยเชื่อกันว่ามีแค่ชนิดเดียว คือ จระเข้แม่น้ำไนล์ ได้ถูกศึกษาทางดีเอ็นเอแล้วพบว่ามี 2 ชนิด โดยชนิดที่ถูกแยกออกมานั้น คือ *[[ Crocodylus suchus]]* ซึ่งเดิมเคยเป็นชนิดย่อยของจระเข้แม่น้ำไนล์ ซึ่งจระเข้ชนิดนี้มีขนาดเล็กกว่า อีกทั้งยังมียังมีความแตกต่างกันทางสรีระภายนอก เช่น ลักษณะหัวกะโหลก หรือการเรียงตัวของเกล็ด เป็นต้น นอกจากนี้แล้วยังมีการกระจายพันธุ์ที่แตกต่างออกไปอีกด้วย กล่าว คือ จระเข้แม่น้ำไนล์มีถิ่นกระจายพันธุ์อยู่ทางด้านภาคตะวันออกของทวีปแอฟริกามากกว่า ซึ่งจระเข้ชนิดใหม่นี้เป็นชนิดที่ชาวอียิปต์โบราณนิยมนำไปทำมัมมี่มากกว่า

## รูปภาพ

ภาพ:Crocodylus niloticus6.jpg|ขณะอยู่ในน้ำที่ยูกันดา
ภาพ:Mara crossing casualty - 2e - Flickr - Lip Kee.jpg|ขณะโจมตีฝูงกนูที่แม่น้ำมารา
ภาพ:Nile crocodile eggs.jpg|ไข่ของจระเข้แม่น้ำไนล์
Crocodylus niloticus MHNT REP 392.jpg |กะโหลก


## หมายเหตุ

## อ้างอิง

## แหล่งข้อมูลอื่น

*
*

แม่น้ำไนล์
หมวดหมู่:สัตว์ที่พบในทวีปแอฟริกา
ศิวกร จักขุประสาท

**ศิวกร จักขุประสาท** เกิดเมื่อวันที่ 23 เมษายน พ.ศ. 2535 เป็น นักฟุตบอลชาวไทย ปัจจุบันลงเล่นให้กับราชบุรี ในไทยลีก

## เกียรติประวัติ
;การท่าเรือ
* ไทยเอฟเอคัพ: 2562

## อ้างอิง

## แหล่งข้อมูลอื่น
* ประวัติของศิวกร จักขุประสาท  บน Thaisoccernet

หมวดหมู่:นักฟุตบอลชาวไทย
หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากกรุงเทพมหานคร
หมวดหมู่:กองกลางฟุตบอล
หมวดหมู่:ผู้เล่นในไทยลีก
ณภัทร ธำรงศุภกร

**ณภัทร ธำรงศุภกร** เกิดเมื่อวันที่ 16 พฤศจิกายน พ.ศ. 2530 เป็นนักฟุตบอลชาวไทย ปัจจุบันเล่นให้กับ สมุทรสงคราม ในไทยลีก 3

## ประตูในนามทีมชาติ

## แหล่งข้อมูลอื่น
* Profile 

หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวไทย
หมวดหมู่:กองหน้าฟุตบอล
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสุพรรณบุรี
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลลพบุรี
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลเมืองกาญจน์ ยูไนเต็ด
หมวดหมู่:ผู้เล่นสโมสรฟุตบอลพิษณุโลก
ดำรงค์ ต่ายทอง

**ดำรงค์ ต่ายทอง** ​ หรือที่รู้จักกันในชื่อ **สมิงขาว** เป็นทั้งพิธีกร, นักพากย์ และนักวิจารณ์มวยที่มีชื่อเสียง ซึ่งเป็นที่รู้จักทั้งประเทศสำหรับผู้ติดตามรายการมวย รวมทั้งจัดเป็นนักพากย์มวยที่มีน้ำเสียงที่เป็นเอกลักษณ์และได้รับความนิยมร่วม 3 ทศวรรษ

## ประวัติ
thumb|150px|left|สมิงขาวในศึกวันสถาปนา 67 ปี เวทีราชดำเนิน

ดำรงค์ ต่ายทอง หรือ สมิงขาว เกิดที่ตำบลคลองน้อย อำเภอบ้านแพรก จังหวัดพระนครศรีอยุธยา เป็นชาวไทยมุสลิม มีชื่อเสียงจากการเป็นโฆษกและพิธีรายการมวย ได้รับการจัดให้เป็นโฆษกระดับเงินล้าน

สมิงขาวชื่นชอบกีฬามวยมาตั้งแต่ยังเด็ก ชอบที่จะฟังการถ่ายทอดการชกมวยทางวิทยุผ่านทางคลื่นวิทยุของ อสมท. เมื่อ พ.ศ. 2514 ทุกวันพฤหัสบดี และเคยเขียนวิจารณ์มวยในนิตยสาร*บ็อกซิ่ง* ซึ่งเป็นหนังสือพิมพ์รายสัปดาห์ และได้รับการจัดให้เป็นผู้ทายผลมวยได้ถูกต้องมากที่สุดถึง 3 ปีซ้อน จนกระทั่งได้เป็นผู้พากย์มวยครั้งแรกเมื่อปี พ.ศ. 2517

ชื่อเล่นที่แท้จริงของเขาคือ "แป๊ะ" แต่โดยส่วนใหญ่มักรู้จักจากชื่อในวงการมวยคือ "สมิงขาว" โดยที่มาของชื่อนี้มาจากการตั้งโดยบรรณาธิการข่าวในนิตยสารมวยที่เริ่มทำงาน

นอกจากนี้ ยังผลงานอื่น อาทิ ใน พ.ศ. 2547 ได้รับเชิญเข้าแสดงบทพิเศษในภาพยนตร์*[[บอดี้การ์ดหน้าเหลี่ยม]]* รวมถึงใน พ.ศ. 2552 สมิงขาวได้ทำหน้าที่เป็นผู้ให้เสียงพากย์เกมต่อสู้ ในงานไทยแลนด์เกมโชว์ 2009

## ชีวิตส่วนตัว
ด้านชีวิตส่วนตัว สำเร็จการศึกษาระดับปริญญาตรี คณะรัฐศาสตร์ ที่มหาวิทยาลัยกรุงเทพธนบุรี และมีธุรกิจร้านอาหารมุสลิมร่วมกับนางวันวิสา (เยาว์)  ผู้เป็นภรรยา

สมิงขาวมีนักมวยในดวงใจ คือ อภิเดช ศิษย์หิรัญ และอดุลย์ ศรีโสธร

## ผลงานด้านการแสดง
### ภาพยนตร์
* 7 ประจัญบาน (2545) รับบท กรรมการห้ามมวย (รับเชิญ)
* บอดี้การ์ดหน้าเหลี่ยม (2547) รับบท พิธีการในงานศพท่านโชติ (รับเชิญ)
* อีส้ม สมหวัง (2550)
* คู่แรด (2550)

## อ้างอิง

## แหล่งข้อมูลอื่น
* 

หมวดหมู่:บุคคลในวงการมวยไทย
หมวดหมู่:ผู้พากย์กีฬาชาวไทย
หมวดหมู่:พิธีกรชาวไทย
หมวดหมู่:บุคคลจากคณะรัฐศาสตร์ มหาวิทยาลัยกรุงเทพธนบุรี
หมวดหมู่:บุคคลจากอำเภอบ้านแพรก
หมวดหมู่:มุสลิมชาวไทย
เลโอพาร์ท 2

**เลโอพาร์ท 2**  () เป็นรถถังหลักของกองทัพเยอรมนี ได้รับการพัฒนาโดยเคราส์-มัฟไฟ (Krauss-Maffei) ในช่วงปี 1970และได้นำไปใช้ในกองทัพในปี 1978 จนถึงปัจจุบัน ผลิตมาให้กับกองทัพเยอรมนีตะวันตก เป็นรุ่นเสริมต่อมาจากเลโอพาร์ท 1 ปัจจุบันรถถังรุ่นนี้ได้นำไปใช้ในกองทัพต่าง ๆ มากกว่า 12 ประเทศในยุโรป เลโอพาร์ท 2 ได้ถูกผลิตมาแล้วมากกว่า 3,480 คัน มีราคาต่อคัน ประมาณ 5.74 ล้านดอลลาร์สหรัฐ (ในปี 2007) หรือประมาณ 172 ล้านบาท เลโอพาร์ท 2 ได้ถูกนำไปใช้ยุทธการคอซอวอเป็นครั้งแรก และได้นำไปใช้ในสงครามอัฟกานิสถาน ร่วมกับเดนมาร์กและแคนาดา

เลโอพาร์ท 2 มี  7 รุ่นย่อยแยกออกไปอีกจนถึงรุ่นเลโอพาร์ท 2อา4 (Leopard 2A4) ซึ่งเป็นรุ่นที่ได้มีการพัฒนาเกราะและป้อมปืน  เลโอพาร์ท 2อา5 (Leopard 2A5) ที่ค่อนข้างมีชื่อเสียงมากที่สุดในบรรดารุ่นทั้งหมด โดยปัจจุบัน เลโอพาร์ท 2อา7 ถือว่าเป็นรุ่นใหม่สุดของเลโอพาร์ท 2 ทุกรุ่น เลโอพาร์ท 2 ได้พัฒนาระบบการยิงด้วยระบบดิจิทัลและตัวเล็งด้วยเลเซอร์ที่ทันสมัยที่สุดในปัจจุบัน ระบบการขับในตอนกลางคืน รวมถึงมีความสามารถในการยิงวัตถุที่กำลังเคลื่อนที่ได้แม่นยำกว่ารุ่นก่อน

## ประเทศผู้ใช้งาน
thumb|center|upright=1.8|แผนที่โลกที่แสดงประเทศที่ใช้รถถังเลโอพาร์ท 2 ในสีน้ำเงิน (สีแดงคืออดีตประเทศผู้ใช้งาน)
*
*
*
*
*
*
*
*
*
*
*
*
*
*
*
*

;อดีตประเทศผู้ใช้งาน
*

;อนาคต
*
*

## อ้างอิง

## แหล่งข้อมูลอื่น

หมวดหมู่:รถถัง
หมวดหมู่:รถถังหลักของเยอรมนี
หมวดหมู่:รถถังหลักของสวีเดน
หมวดหมู่:รถถังหลักของสเปน
หมวดหมู่:รถถังหลักของโปแลนด์
หมวดหมู่:รถถังหลักของสโลวาเกีย
หมวดหมู่:รถถังหลักของยูเครน
หมวดหมู่:รถถังหลักของสิงคโปร์
หมวดหมู่:รถถังหลักของอินโดนีเซีย
ปลาแค้

**ปลาแค้** (; ) เป็นปลากระดูกแข็งในสกุล *Bagarius* (/บา-กา-เรียส/) อยู่ในอันดับปลาหนัง ในวงศ์ปลาแค้ (Sisoridae)
## ลักษณะ
มีรูปร่างโดยรวมคือ  ส่วนหัวโต ปากกว้างมากและอยู่ด้านล่าง ภายในปากมีฟันซี่แหลม ๆ อยู่ ช่องเหงือกกว้าง ผิวหนังบนหัวและตัวไม่เรียบ อาจสากหรือเป็นตุ่มนิ่มเล็ก ๆ บนหัวมีสันตื้น ๆ ไปถึงด้านหลัง ครีบไขมันมีขนาดเล็ก มีหนวด 4 คู่ หนวดที่ริมฝีปากเป็นเส้นแบนและแข็งเป็นพิเศษ หนวดที่จมูกสั้น หนวดใต้คางยาว ก้านครีบหลังมีก้านครีบเดี่ยวเป็นกระโดงสูงและยื่นเป็นเส้นเดี่ยว ครีบอกมีก้านครีบเดี่ยวที่มีปลายยื่นออกมาเป็นเส้นเดี่ยวเช่นเดียวกัน ครีบท้องใหญ่ ครีบก้นเล็ก ครีบหางเว้าลึก ตามีขนาดเล็ก ข้อหางไปจรดปลายหางเรียวลู่  มีสีลำตัวน้ำตาลเขียวและมีลวดลายสีดำ

จัดเป็นปลาขนาดใหญ่ มีขนาดโดยรวมตั้งแต่ 2 เมตร-75 เซนติเมตร ถือได้ว่าเป็นปลาที่มีขนาดใหญ่ที่สุดในวงศ์นี้ พบแพร่กระจายพันธุ์ตั้งแต่อนุทวีปอินเดีย, เอเชียอาคเนย์ จนถึงมณฑลยูนนานในประเทศจีน

มีพฤติกรรมอาศัยอยู่ในแม่น้ำสายใหญ่ ที่มีคุณภาพน้ำใสสะอาด มีปริมาณออกซิเจนละลายในน้ำสูง และมีกระแสน้ำไหลพอสมควร โดยมักจะกบดานตัวอยู่นิ่ง ๆ ที่ใต้พื้นน้ำเพื่อดักรออาหาร ซึ่งได้แก่ ปลาชนิดต่าง ๆ 

มีด้วยกันทั้งหมด 4 ชนิด ได้แก่

**[[ปลาแค้วัว|B. bagarius]]*
**[[Bagarius yarrelli|B. yarrelli]]* เป็นชนิดที่ใหญ่ที่สุด โดยพบยาวได้ถึง 2 เมตร 
**[[ปลาแค้งู|B. suchus]]*
**[[Bagarius rutilus|B. rutilus]]* เป็นชนิดที่เพิ่งอนุกรมวิธานเมื่อปี ค.ศ. 2000 พบในเวียดนามและมณฑลยูนาน

ทั้งหมดนี้ นิยมบริโภคกันมาก เพราะเนื้อมีรสชาติอร่อย และตกเป็นเกมกีฬา โดยเฉพาะใน 2 ชนิดแรก เนื่องจากมีขนาดใหญ่และพบได้มากกว่า ในภาษาไทยจะเรียกปลาสกุลนี้ชื่ออื่น ๆ อีก เช่น "แข้" หรือ "ตุ๊กแก" เป็นต้น

## ฟอสซิล
thumb|left|''Bagarius gigas'' ที่สูญพันธุ์ไปแล้ว
ชนิดที่สูญพันธุ์ไปแล้ว คือ *[[Bagarius gigas|B. gigas]]* ได้รับรายงานจากเกาะสุมาตรา ในยุคอีโอซีน แต่อายุของสถานที่ถูกขุดค้นพบนั้นยังไม่เป็นที่ทราบแน่แนอน

ปลาชนิดที่เก่าแก่ที่สุดเท่าที่รู้จักของสกุลนี้และมีซากดึกดำบรรพ์ที่ได้รับการยืนยัน คือ ปลาแค้วัว พบในเกาะสุมาตราและอินเดียในยุคไพลโอซีน

## อ้างอิง

## แหล่งข้อมูลอื่น

หมวดหมู่:วงศ์ปลาแค้
แนวซีคฟรีท

thumb|200px|แผนที่แนวซีคฟรีท
คำว่า **แนวซีคฟรีท** หมายถึงแนวป้องกันของเยอรมันสองแนวที่มีความแตกต่าง ครั้งหนึ่งในช่วงสงครามโลกครั้งที่หนึ่งและอีกครั้งในช่วงสงครามโลกครั้งที่สอง 

แต่เดิมเป็นแนวป้อมปราการและการป้องกันรถถังที่ถูกสร้างขึ้นโดยเยอรมันในทางภาคเหนือของฝรั่งเศสในปี ค.ศ. 1916-17 ได้เป็นที่รู้จักกันในภาษาเยอรมันคือ **Siegfriedstellung** ("ตำแหน่งแนวซีคฟรีท") พวกบริติชได้เรียกอีกอย่างว่า "**[[แนวฮินเดินบวร์ค]]**" ชื่อที่ถูกนำมาใช้โดยส่วนที่เหลือของฝ่ายสัมพันธมิตร

ภายหลังสงครามโลกครั้งหนึ่ง ป้อมปราการเยอรมนีที่อยู่ทางด้านตะวันออกของแม่น้ำไรน์จะต้องถูกทำลายเนื่องจากสนธิสัญญาแวร์ซาย

ในช่วงครั้งที่สอง ยังได้เป็นที่รู้จักกันในเยอรมันคือ **กำแพงตะวันตก** แต่ได้ถูกเรียกโดยฝ่ายสัมพันธมิตรว่า **แนวซีคฟรีท** ถูกสร้างขึ้นทางด้านตะวันออกที่ไกลออกไปในปี ค.ศ. 1930 อยู่ฝั่งตรงข้ามกับแนวแมกิโนต์ของฝรั่งเศส แนวนี้ได้ทอดยาวไปกว่า 630 กิโลเมตร (390 ไมล์) และมีจุดเด่นด้วยบังเกอร์กว่า 18,000 แห่ง, อุโมงค์ และแท่งหินดักรถถัง เครือข่ายของโครงสร้างการป้องกันได้ลากยาวตั้งแต่เคลเวอตรงพรมแดนติดกับเนเธอร์แลนด์, ลงมาตามพรมแดนตะวันตกของอดีตจักรวรรดิเยอรมันจนถึงเมืองไวล์อัมไรน์ตรงพรมแดนติดกับสวิตเซอร์แลนด์ ได้ถูกวางแผนในปี ค.ศ. 1936 และสร้างขึ้นในระหว่างปี ค.ศ. 1938 และ 1940

ตั้งแต่เดือนกันยายน ค.ศ. 1944 ถึง เดือนมีนาคม ค.ศ. 1945 แนวซีคฟรีทได้ถูกตีแตกด้วยการรุกของฝ่ายสัมพันธมิตรขนาดใหญ่

## อ้างอิง

*BunkerBlog: All about German fortifications 1933-1945
*Bunkersite.com: About bunkers built by the Germans during 1933-1945 in the whole of Europe
*http://www.westwallmuseum-irrel.de/
*German Doctrine of the Stabilized Front, Report by US Military Intelligence Division, August 1943
*Bunkers in Europe (include: Siegfried Line)
*Pillbox Warfare in the Siegfried Line
*Storming Simserhof near Bitche - 1944
*Photos of the Siegfried Line
*»You enter Germany: Bloody Huertgen and the Siegfried Line« – Documentary by Achim Konejung and Aribert Weis; 2007
*Der Weltkrieg war vor deiner Tuer - The little Siegfried line (German: WMTS Wetterau-Main-Tauber-Stellung) in the east of the Siegfried line
*A film clip ALLIES PIERCE SIEGFRIED LINE ETC. (1944) is available at the Internet Archive

หมวดหมู่:แนวป้องกัน
หมวดหมู่:นาซีเยอรมนี
ช้างพุ่มไม้แอฟริกา

**ช้างพุ่มไม้แอฟริกา** หรือ **ช้างสะวันนาแอฟริกา** (; ) หรือที่นิยมเรียกกันว่า **ช้างแอฟริกา** หรือ **ช้างแอฟริกัน** เป็นช้างชนิดหนึ่งที่ยังดำรงเผ่าพันธุ์มาจนถึงปัจจุบัน

ช้างพุ่มไม้แอฟริกา นับเป็นช้างขนาดใหญ่ที่สุด และถือเป็นสัตว์บกและสัตว์กินพืชที่ใหญ่และหนักที่สุดในโลกอีกด้วย 

ช้างพุ่มไม้แอฟริกา เดิมเคยถูกจัดเป็นชนิดเดียวกับช้างป่าแอฟริกา (*L. cyclotis*) โดยเป็นชนิดย่อยของกันและกัน ก่อนที่จะแยกออกจากกันในปี ค.ศ. 2010 จากการศึกษาทางดีเอ็นเอ โดยช้างพุ่มไม้แอฟริกานั้นมีขนาดลำตัวที่ใหญ่กว่า ล่ำสันกว่า แพร่กระจายพันธุ์ได้กว้างกว่า โดยกระจายพันธุ์ตั้งแต่ตอนใต้ของทะเลทรายสะฮาราลงไป รวมถึงมีพฤติกรรมการอยู่อาศัยที่แตกต่างออกไปด้วย กล่าวคือ  จะอาศัยอยู่ตามทุ่งโล่งหรือตามพุ่มไม้ต่าง ๆ มากกว่าป่าทึบ เป็นสัตว์ที่ไม่กลัวแดดและความร้อน หากินและอพยพได้ทั้งกลางวันและกลางคืน

ช้างพุ่มไม้แอฟริกา อาจจะมีความสูงถึงเกือบ 4 เมตร เมื่อวัดจากเท้าถึงหัวไหล่ แต่โดยเฉลี่ยทั่วไปจะมีความสูงประมาณ 3.3 เมตร น้ำหนักประมาณ 5.5 ตัน ขณะที่ตัวเมียจะมีขนาดเล็กลงมากว่าหน่อย คือ สูง 2.8 เมตร และมีน้ำหนัก 3.7 ตันโดยเฉลี่ย ขณะที่มีงายาวได้ถึง 20 นิ้ว น้ำหนักงา 200 ปอนด์ มีงาทั้งตัวผู้และตัวเมีย แต่งาของตัวผู้จะสั้นและอวบใหญ่กว่า ส่วนงาของตัวเมียจะยาวกว่า แต่มีความเรียวบางกว่า เท้าหน้ามี 4 เล็บ และเท้าหลังมี 3 เล็บ มีอายุขัยโดยเฉลี่ย 50 ปี นับว่าน้อยกว่าช้างเอเชีย

ช้างพุ่มไม้แอฟริกา จะอยู่รวมกันเป็นฝูง มีตัวเมียที่อาวุโสสูงสุดเป็นจ่าฝูง เป็นตัวนำพาสมาชิกในฝูงตัวอื่น ๆ ขณะที่ตัวผู้ที่โตเต็มที่มักจะออกไปอยู่เองเป็นอิสระ ช้างพุ่มไม้แอฟริกามีอุปนิสัยดุร้าย ก้าวร้าวมากกว่าช้างเอเชีย จึงฝึกให้เชื่องได้ยากกว่า มีเพียงไม่กี่ตัวเท่านั้นที่สามารถฝึกให้เชื่อฟังมนุษย์ได้ โดยปกติ ตัวเมียจะเป็นอันตรายมากกว่าตัวผู้ อาจเป็นเพราะต้องดูแลปกป้องลูกช้าง และสมาชิกในฝูงกว่า แต่ช้างตัวผู้ที่โตเต็มที่สามารถฆ่าสัตว์ใหญ่แม้กระทั่งแรดได้ ทั้ง ๆ ที่แรดมิได้เป็นสัตว์ที่คุกคามเลย แต่เป็นเพราะมาจากความก้าวร้าว

ในแต่ละปี ช้างพุ่มไม้แอฟริกา จะบุกรุกและทำลายบ้านเรือนของชาวพื้นเมืองแอฟริกัน เพราะพื้นที่อยู่อาศัยและทำการเกษตรของมนุษย์กับช้างทับซ้อนกัน มีผู้ถูกฆ่ามากกว่า 500 คน โดยก่อนที่จะบุกรุก ช้างพุ่มไม้แอฟริกาจะทำการชูงวง ที่มีกล้ามเนื้อมากกว่า 100,000 มัด เต็มไปด้วยพละกำลัง และกางหูออก เมื่อจะวิ่งเข้าใส่ จะทำการย่อเข่าลงมาเล็กน้อย แม้จะมีขนาดลำตัวใหญ่ที่ใหญ่โต แต่ก็สามารถวิ่งได้เร็วกว่ามนุษย์ โดยวิ่งได้เร็วถึง 30 ไมล์/ชั่วโมง

ปัจจุบัน มีรายงานการพบช้างพุ่มไม้แอฟริการ้อยละ 30 ที่ไม่มีงา แต่ช้างที่ไม่มีงานั้นกลับดุร้าย และอันตรายยิ่งกว่าช้างที่มีงา โดยจะพุ่งเข้าใส่เลยทันที สันนิษฐานว่าเป็นเพราะพันธุกรรมตกทอดกันมา จากการถูกมนุษย์ล่าเอางา

## หมายเหตุ

## อ้างอิง

## อ่านเพิ่ม
* 

## แหล่งข้อมูลอื่น

* Elephant Information Repository  – An in-depth resource on elephants
*
* ARKive – images and movies of the African Bush Elephant ''(Loxodonta africana)''
* BBC Wildlife Finder – Clips from the BBC archive, news stories and sound files of the African Bush Elephant
* View the elephant genome on Ensembl
* People Not Poaching: The Communities and IWT Learning Platform
*

หมวดหมู่:ช้าง
หมวดหมู่:สัตว์ที่พบในทวีปแอฟริกา
มนต์ดำ ศ.วีระพล

thumb|right|250px|มนต์ดำกับพี่เลี้ยงในช่วงพักยก

**มนต์ดำ ศ.วีระพล**  เกิดวันที่ 19 มกราคม พ.ศ. 2536 ที่ตำบลกุแหระ อำเภอทุ่งใหญ่ จังหวัดนครศรีธรรมราช เป็นนักมวยไทยชาวไทย ผู้เป็นนักมวยเข่าเพียงคนเดียวที่สามารถเป็นฝ่ายชนะสองคม ศักดิ์หอมศีล มาแล้ว 3 ครั้ง และได้รับการยอมรับจากค่ายมวยศักดิ์หอมศีล วันที่ 29 ธันวาคม พ.ศ. 2554 มนต์ดำเข้าแข่งขันคู่เอกศึกวันมิตรชัย ที่เวทีมวยราชดำเนิน ที่ซึ่งเขาเป็นฝ่ายชนะน็อกฤทธิเทวดา สิทธิกุล ในยกที่ 4 

มนต์ดำได้รับการจัดให้เป็นหนึ่งในนักมวยระดับแถวหน้าของประเทศไทย และได้รับเลือกเข้าแข่งขันรายการศึกวันสถาปนา 67 ปี เวทีราชดำเนิน ซึ่งจัดขึ้น ณ วันที่ 24 ธันวาคม พ.ศ. 2555 โดยได้พบกับคู่ชกอย่างศรนารายณ์ ส.สมหมาย และมนต์ดำเป็นฝ่ายชนะคะแนน

## ประวัติ
มนต์ดำ ศ.วีระพล มีชื่อจริงคือ อนุ ศรีเทพ เป็นบุตรของนายมิตร และนางประภา ศรีเทพ เขาชกมวยครั้งแรกโดยใช้ชื่อ มนต์ดำ เกียรติห้วยกลาง เมื่ออายุ 7 ปี และเป็นนักศึกษาสาขาเทคนิคคอมพิวเตอร์ วิทยาลัยเทคโนโลยีพระรามหก ปัจจุบันมีค่าตัวที่ 70,000 บาท โดยมี วีระพล แป้นช่วย (หมู ภูเก็ต) เป็นหัวหน้าคณะ และชัยสิทธิ์ คงเกียรติก้อง (เฮง ศักดิ์ชัยสิทธิ์) เป็นผู้ให้การสนับสนุน

มนต์ดำ ศ.วีระพล เป็นนักมวยไทยที่เข้าแข่งขันในคู่เอกหลายรายการ อาทิ วันที่ 12 เมษายน พ.ศ. 2555 มนต์ดำเข้าแข่งขันคู่เอกนำรายการศึกวันมิตรชัย ณ เวทีมวยราชดำเนิน ซึ่งเขาเป็นฝ่ายแพ้คะแนนต่ออีที เพชรสมนึก ที่คะแนน 49-48  วันที่ 19 มิถุนายน มนต์ดำเข้าแข่งขันคู่เอกของรายการศึกเพชรยินดี ที่เวทีมวยลุมพินี โดยการแข่งขันครั้งนี้เป็นการแข่งขันการกุศลเพื่อจัดตั้งกองทุนครูเก่าและสนับสนุนสโมสรฟุตบอลกรุงเทพคริสเตียน ซึ่งมนต์ดำได้พบกับคู่ชกอย่างแสงมรกต ท.มโนธรรมรักษา วันที่ 12 กรกฎาคม มนต์ดำเข้าแข่งขันคู่เอกนำรายการศึกวันมิตรชัย ที่เวทีมวยราชดำเนิน โดยได้พบกับซุปเปอร์เล็ก ว.สังข์ประไพ ซึ่งทั้งคู่มีโอกาสแพ้ชนะพอกัน และมนต์ดำเป็นฝ่ายชนะคะแนนขาด วันที่ 31 สิงหาคม มนต์ดำเข้าแข่งขันคู่เอกในรายการศึกวันวีระพล ที่เวทีมวยลุมพินีโดยได้พบกับโชคนำชัย ศิษย์จ่ากุ้ง และมนต์ดำเป็นฝ่ายชนะคะแนนขาด วันที่ 26 กันยายน มนต์ดำเข้าแข่งขันคู่รองของรายการศึกวันกิ่งทอง ที่เวทีมวยราชดำเนิน โดยได้พบกับสองคม ศักดิ์หอมศีล ในพิกัด 116 ปอนด์ จากการแข่งขันครั้งดังกล่าว มนต์ดำเป็นฝ่ายชนะคะแนนขาด วันที่ 23 พฤศจิกายน มนต์ดำเข้าแข่งขันคู่เอกของรายการศึกเพชรยินดี ที่เวทีมวยลุมพินี โดยได้พบกับเอกมงคล ไก่ย่างห้าดาวยิม ซึ่งมนต์ดำเป็นฝ่ายชนะคะแนน

## สถิติการชก

## เกียรติประวัติ
* แชมป์ประเทศไทยรุ่นมินิฟลายเวท
* แชมป์ประเทศไทยรุ่นฟลายเวท
* แชมป์มวยไทยรุ่นแบนตั้มเวท เวทีมวยลุมพินี

## ระเบียงภาพ

ไฟล์:Mondam S.Weerapol 1.jpg|ในศึกวันสถาปนา 67 ปี เวทีราชดำเนิน
ไฟล์:Mondam S.Weerapol 2.jpg|มนต์ดำไหว้ครู 4 ทิศ
ไฟล์:Mondam S.Weerapol 4.jpg|ขณะทำพิธีไหว้ครู


## อ้างอิง

## แหล่งข้อมูลอื่น

* 
* 

หมวดหมู่:นักมวยไทยชาวไทย
หมวดหมู่:บุคคลจากอำเภอทุ่งใหญ่
หมวดหมู่:นักมวยจากจังหวัดนครศรีธรรมราช
ฟรีดริช เพาลุส

**ฟรีดริช วิลเฮ็ล์ม แอ็นสท์ เพาลุส** (; 23 กันยายน 1890 - 1 กุมภาพันธ์ 1957) เป็นจอมพลชาวเยอรมันในช่วงสงครามโลกครั้งที่สอง ซึ่งเป็นที่รู้จักกันดีสำหรับการยอมจำนนของเขาของกองทัพเยอรมันที่ 6 ในช่วงยุทธการที่สตาลินกราด (กรกฎาคม ค.ศ. 1942 ถึง กุมภาพันธ์ ค.ศ. 1943) การสู้รบได้ยุติลงด้วยความพินาศย่อยยับสำหรับแวร์มัคท์ เมื่อกองทัพโซเวียตได้ทำการโอบล้อมเยอรมันภายในเมือง ได้นำไปสู่กองกำลังส่วนใหญ่ที่มีจำนวนถึง 265,000 นายของกองทัพที่ 6 ประเทศพันธมิตรฝ่ายอักษะ และเหล่าผู้ให้ความร่วมมือต่างต้องเผชิญหน้ากับความตายหรือถูกจับกุมในที่สุด

เพารุสได้เข้าสู้รบในสงครามโลกครั้งที่หนึ่ง และแสดงให้เห็นถึงวีรกรรมในฝรั่งเศสและคาบสมุทรบอลข่าน เขาถือว่าเป็นเจ้าหน้าที่นายทหารที่มีแวว เมื่อถึงช่วงที่สงครามโลกครั้งที่สองได้ปะทุขึ้น เขาได้รับการเลื่อนตำแหน่งยศเป็นพลตรี เพาลุสได้มีส่วนร่วมในการรุกรานโปแลนด์และกลุ่มประเทศแผ่นดินต่ำ ภายหลังจากนั้นเขาได้รับการแต่งตั้งให้เป็นรองหัวหน้าเสนาธิการกองทัพบกเยอรมัน ในฐานะหน้าที่ดังกล่าว เพารุสได้ให้ความช่วยเหลือในการวางแผนการรุกรานสหภาพโซเวียต

เพารุสได้รับมอบหมายให้เป็นผู้บัญชาการในกองทัพที่ 6 แม้ว่าเขาจะขาดประสบการณ์ทางภาคสนามก็ตาม เขาได้รุกไปยังสตาลินกราด แต่กลับถูกตัดขาดและโอบล้อมในการรุกตอบโต้กลับของโซเวียตในเวลาต่อมา อดอล์ฟ ฮิตเลอร์ได้ออกคำสั่งห้ามตีฝ่าวงล้อมหรือยอมจำนน และการป้องกันของเยอรมันก็ค่อย ๆ ลดลง เพารุสได้ยอมจำนนในสตาลินกราด เมื่อวันที่ 31 มกราคม ค.ศ. 1943 ในวันเดียวกับที่ฮิตเลอร์ได้แจ้งการเลื่อนยศเป็นจอมพล ฮิตเลอร์ได้คาดหวังให้เพารุสปลิดชีวิตตนเอง เห็นได้จากการที่ไม่เคยมีจอมพลเยอรมันคนใดเคยถูกจับเป็น

ขณะที่เพสลุสอยู่ในการควบคุมตัวของสหภาพโซเวียต เพาลุสกลายมาเป็นนักวิจารณ์ระบอบนาซีและเข้าร่วมคณะกรรมาธิการแห่งชาติเพื่อการปลดปล่อยเยอรมนีซึ่งสหภาพโซเวียตให้การสนับสนุน ใน ค.ศ. 1953 เพารุสได้ย้ายไปยังเยอรมนีตะวันออก ซึ่งได้ทำงานในการวิจัยประวัติศาสตร์การทหาร เขาได้ใช้ชีวิตที่เหลืออยู่ของเขาในเดรสเดิน

## ภูมิหลัง
ฟรีดริช เพาลุส เป็นบุตรของเหรัญญิก เกิดที่กุคส์ฮาเกิน (Guxhagen) และเติบโตที่คัสเซิล (Kassel) ในตอนแรกเขาสมัครเข้าโรงเรียนนายเรือจักรวรรดิเยอรมัน แต่ถูกปฏิเสธ เขาจึงเข้าเรียนวิชากฎหมายที่มหาวิทยาลัยมัคเดอบวร์ค เขาเรียนได้เพียงหนึ่งภาคเรียนก็ลาาอก แล้วในเดือนกุมภาพันธ์ 1910 สมัครเป็นนักเรียนนายร้อย (Fahnenjunker) ในกรมทหารราบที่ 111

## ยศทหาร
* ตุลาคม 1910 : นักเรียนทำการนายร้อย (Fähnrich)
* สิงหาคม 1911 : ร้อยตรี (Leutnant)
* สิงหาคม 1915 : ร้อยโท (Oberleutnant)
* กันยายน 1918 : ร้อยเอก (Hauptman)
* กุมภาพันธ์ 1929 : พันตรี (Major)
* มิถุนายน 1933 : พันโท (Oberstleutnant)
* มิถุนายน 1935 : พันเอก (Oberst)
* มกราคม 1939 : พลตรี (Generalmajor)
* สิงหาคม 1940 : พลโท (Generalleutnant)
* มกราคม 1942 : พลเอกทหารยานเกราะ (General der Panzertruppe)
* พฤศจิกายน 1942 : พลเอกอาวุโส (Generaloberst)
* มกราคม 1943 : จอมพล (Generalfeldmarschall)

## อ้างอิง

หมวดหมู่:นาซี
หมวดหมู่:ทหารบกชาวเยอรมัน
หมวดหมู่:จอมพลแห่งไรช์ที่สาม
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหภาพโซเวียต
หมวดหมู่:บุคคลจากรัฐเฮ็สเซิน
ฟูจิกาวางูจิโกะ

**ฟูจิกาวางูจิโกะ** () เป็นเมืองที่ตั้งอยู่ในอำเภอมินามิสึรุ จังหวัดยามานาชิ ประเทศญี่ปุ่น ณ วันที่ 1 มิถุนายน 2019 เมืองนี้มีประชากรประมาณ 26,542 คน 10,618 ครัวเรือน ความหนาแน่น 170 คนต่อตารางกิโลเมตร และมีพื้นที่ทั้งหมด 

## ภูมิศาสตร์
[thumb|[ภูเขาไฟฟูจิ เมื่อมองผ่านทะเลสาบคาวางูจิ]]
ฟูจิกาวางูจิโกะตั้งอยู่ทางตอนใต้ของจังหวัดยามานาชิ บริเวณเชิงภูเขาไฟฟูจิ ใกล้กับทะเลสาบคาวางูจิ หนึ่งในทะเลสาบฟูจิทั้งห้า

### เทศบาลข้างเคียง
* **จังหวัดยามานาชิ**
** นครโอตสึกิ
** นครสึรุ
** นครฟูจิโยชิดะ
** นครฟูเอฟูกิ
** นครโคฟุ
** อำเภอมินามิสึรุ
*** เมืองนิชิกัตสึระ
*** หมู่บ้านนารูซาวะ
** อำเภอมินามิโกมะ
*** เมืองมิโนบุ

* **[[จังหวัดชิซูโอกะ]]**
** นครฟูจิโนมิยะ

### ภูมิอากาศ
ฟูจิกาวางูจิโกะมีภูมิอากาศแบบอบอุ่นชื้นภาคพื้นทวีป (เคิพเพิน: *Dfa* อาณาเขตติดกับ *Dfb*) ซึ่งมีติดกับเขตภูมิอากาศแบบอบอุ่นชื้น (เคิพเพิน: *Cfa*) และภูมิอากาศแบบอบอุ่นชื้นภาคพื้นสมุทร (เคิพเพิน: *Cfb*) อุณหภูมิเฉลี่ยต่อปีในฟูจิกาวางูจิโกะคือ 10.3&nbsp;°C ปริมาณน้ำฝนเฉลี่ยต่อปีอยู่ที่ 1663&nbsp;มม. โดยมีเดือนกันยายนเป็นเดือนที่ฝนตกชุกที่สุด

## ประวัติศาสตร์
พื้นที่รอบทะเลสาบคาวางูจิมีผู้คนอาศัยอยู่มาตั้งแต่ยุคโจมงเป็นอย่างน้อย พื้นที่นี้ตั้งอยู่บนถนนที่เชื่อมระหว่างแคว้นคาอิกับแคว้นซูรูงะ และมีการกล่าวถึงในบันทึกยุคเฮอังซึ่งบันทึกการปะทุของภูเขาไฟฟูจิเมื่อ ค.ศ. 864 ในยุคเอโดะนั้นทั้งหมดของแคว้นคาอิเป็นดินแดน*เท็นเรียว*อยู่ภายใต้การควบคุมโดยตรงของรัฐบาลโชกุนโทกูงาวะ ในช่วงการปฏิรูปที่ดินในยุคเมจิตอนต้นเมื่อวันที่ 1 กรกฎาคม 1889 พื้นที่ดังกล่าวอยู่ภายใต้เขตอำนาจของอำเภอมินามิสึรุ จังหวัดยามานาชิ

เมื่อวันที่ 15 พฤศจิกายน 2003 เมืองคาวางูจิโกะ หมู่บ้านคัตสึยามะ และหมู่บ้านอาชิวาดะ ได้รวมกันเป็นเมืองใหม่ชื่อว่าฟูจิกาวางูจิโกะ สำนักงานใหญ่ของลิทธิโอมชินริเกียวตั้งอยู่ในหมู่บ้านคามิกูอิชิกิ ซึ่งพื้นที่ส่วนใหญ่ของหมู่บ้านนี้ถูกยุบรวมเข้ากับเมืองฟูจิกาวางูจิโกะเมื่อวันที่ 1 มีนาคม 2006

## การศึกษา
ฟูจิกาวางูจิโกะมีโรงเรียนที่สังกัดเทศบาลเมือง ได้แก่ โรงเรียนประถม 8 แห่ง โรงเรียนมัธยมต้น 2 แห่ง และโรงเรียนเอกชน ได้แก่ โรงเรียนประถม 1 แห่ง และโรงเรียนมัธยมต้น 1 แห่ง ฟูจิกาวางูจิโกะมีโรงเรียนมัธยมปลาย 1 แห่งที่สังกัดคณะกรรมการการศึกษาประจำจังหวัดยามานาชิ นอกจากนี้ ยังมีมหาวิทยาลัยวิทยาศาสตร์สุขภาพ () ซึ่งเป็นโรงเรียนการแพทย์เอกชนที่ตั้งอยู่ในฟูจิกาวางูจิโกะ

## การขนส่ง
### ทางรถไฟ
* 20px สายฟูจิคีวโก
**  – 

### ทางหลวง
*24px|link=|alt=E19  ทางด่วนชูโอ
*
*
*
*

## สถานที่ท่องเที่ยว
* ทะเลสาบฟูจิทั้งห้า
* เสียงนกป่าที่ทะเลสาบไซ ซึ่งได้รับการกำหนดให้เป็นหนึ่งใน 100 ทัศนียภาพเสียงของญี่ปุ่น (100 Soundscapes of Japan) โดยกระทรวงสิ่งแวดล้อม

## อ้างอิง

## แหล่งข้อมูลอื่น
* 
* เว็บไซต์ทางการ 

หมวดหมู่:เมืองในจังหวัดยามานาชิ
เซอร์จัน เจกานอวิช

**เซอร์จัน เจกานอวิช** (; ) เกิดวันที่ 8 มกราคม ค.ศ. 1983 ในเบลเกรด เป็นนักฟุตบอลอาชีพผู้เกษียณตัวชาวแคนาดาที่เกิดในประเทศเซอร์เบีย และเขายังเล่นในระดับนานาประเทศสำหรับแคนาดา

ปัจจุบัน เจกานอวิชทำหน้าที่เป็นตัวแทนผู้เล่นในบริษัทภาคีการจัดการกีฬา รวมถึงเป็นผู้อำนวยการและหัวหน้าโค้ชของโรงเรียนกีฬาฟุตบอลพรีโม, เป็นผู้ช่วยและผู้ฝึกสอนผู้รักษาประตูในหลักสูตรฟุตบอลชายของมหาวิทยาลัยบริติชโคลัมเบีย และเป็นหัวหน้าโค้ชของเอชพีแอล (ไฮเพอร์ฟอร์แมนซ์ลีก) ทีมฟิวชันเอฟซี ยู17 ซึ่งมาจากแวนคูเวอร์ รัฐบริติชโคลัมเบีย

## ผลงาน
#### ระดับอาชีพในยุโรป
เจกานอวิชมีผลงานในสโมสรระดับอาชีพ ซึ่งได้แก่ เซมุน, ซีเมจ, แรดนิคกีโอเบรโนวัค และเซเลซนิการ์บีโอการ์ดในประเทศเซอร์เบียตั้งแต่ ค.ศ. 2001-2004

#### อเมริกาเหนือ
เจกานอวิชเล่นในสองฤดูกาลของฟุตบอลวิทยาลัยให้แก่มหาวิทยาลัยบริติชโคลัมเบีย ที่ซึ่งทีมของเขาได้รับรางวัลชิงแชมป์แห่งชาติซีไอเอสใน ค.ศ. 2005 ในขณะเดียวกันเขาเล่นให้แก่แวนคูเวอร์ไวท์แคพส์เอฟซี ที่ซึ่งทีมของเขาชนะรายการชิงแชมป์ยูเอสแอลเฟิร์สดิวิชันใน ค.ศ. 2006

วันที่ 2 มิถุนายน ค.ศ. 2007 เจกานอวิชเริ่มแข่งในรายการลีกเอ็มแอลเอสเป็นครั้งแรกในตำแหน่งประตูเมื่อครั้งที่แข่งกับทีมโคโลราโดราปิดส์ เขาได้ร่วมทำสถิติชัยชนะครั้งแรกกับทีมโทรอนโตเอฟซีของเขาซึ่งเป็นฝ่ายชนะ 2-1 ประตู และเขาได้รับการบันทึกสถิติผลงานเป็นครั้งแรกในวันที่ 17 มิถุนายน ค.ศ. 2007 เมื่อครั้งที่โทรอนโตเอฟซีเป็นฝ่ายมีชัยเหนือเอฟซีดัลลัสที่ 4-0 ประตู โทรอนโตเอฟซีได้จบฤดูกาล 2007 ด้วยการการบันทึกสถิติผลงานที่ชนะ 6 แพ้ 17 เสมอ 7 ในขณะที่สถิติผลงานเมื่อครั้งที่เจกานอวิชร่วมทีมอยู่ที่ชนะ 2 แพ้ 3 เสมอ 2 ซึ่งมีการทำประตูโดยเฉลี่ยที่ 1.28 ครั้ง ทั้งยังจัดได้ว่าดีที่สุดสำหรับทีม เจกานอวิชยังทำหน้าที่สำรองให้แก่ทีม 10 เกมการแข่งขันในฤดูกาล 2007 ร่วมกับโทรอนโตเอฟซี โดยเขาไม่ยอมให้ทำประตูใน 6 เกมสุดท้ายเมื่อครั้งที่เป็นตัวสำรอง

หลังจากฤดูกาลลีกเอ็มแอลเอส 2007 เขาก็ได้หวนกลับไปร่วมกับยูบีซีและเป็นตัวตั้งรับในการแข่งขันชิงแชมป์ระดับชาติของรายการอื่น ๆ วันที่ 28 กุมภาพันธ์ ค.ศ. 2008 เจกานอวิชได้เซ็นสัญญากับทีมเก่าของเขานั่นคือแวนคูเวอร์ไวท์แคพส์เอฟซี วันที่ 13 สิงหาคม ค.ศ. 2008 เจกานอวิชได้รับการเปิดตัวโดยไวท์แคพส์ ภายหลังการออกจากทีมไวท์แคพส์ เจกานอวิชได้รับการเชื่อมต่อสำหรับการย้ายไปยังฮุสตันไดนาโมของลีกเอ็มแอลเอส

เขาหวนกลับไปอยู่กับยูบีซีธันเดอร์เบิร์ดในช่วงเวลาสั้น ๆ ในเดือนกันยายน ค.ศ. 2008 ส่วนในวันที่ 9 ธันวาคม ค.ศ. 2009 เขาได้เซ็นสัญญากับมอนทรีออลอิมแพค

#### ระหว่างประเทศ
แม้เขาจะเกิดในยูโกสลาเวีย แต่เจกานอวิชก็ได้โอนสัญชาติมาเป็นพลเมืองของประเทศแคนาดา เขาได้ปราฏตัวสามครั้งในแคนาดา ยู-20 ปีใน ค.ศ. 2003 และได้รับการเรียกตัวไปยังรุ่นซีเนียร์เมื่อครั้งที่พบกับทีมชาติจาเมกาเมื่อวันที่ 31 มกราคม ค.ศ. 2010 แต่ยังคงอยู่บนม้านั่ง

## เกียรติประวัติ

#### มอนทรีออลอิมแพค
***ชิงแชมป์[[ยูเอสแอลเฟิร์สดิวิชัน]] (1):** ค.ศ. 2009

#### แวนคูเวอร์ไวท์แคพส์
***ชิงแชมป์[[ยูเอสแอลเฟิร์สดิวิชัน]] (1):** ค.ศ. 2006

#### ยูบีซีธันเดอร์เบิร์ด
***ชิงแชมป์[[กีฬานานามหาวิทยาลัยแคนาดา]]ซีไอเอส (2):** ค.ศ. 2007
***ชิงแชมป์[[กีฬานานามหาวิทยาลัยแคนาดา]]ซีไอเอส (1):** ค.ศ. 2005

## อ้างอิง

## แหล่งข้อมูลอื่น
* Official site
* Montreal Impact bio 
* UBC profile 
* Canadasoccer.com profile 

หมวดหมู่:นักฟุตบอลชาวแคนาดา
หมวดหมู่:ผู้รักษาประตูฟุตบอล
หมวดหมู่:นักฟุตบอลชาวเซอร์เบีย
หมวดหมู่:ผู้ฝึกสอนผู้รักษาประตูฟุตบอล
สลิปเปอร์

**สลิปเปอร์** คือ รองเท้าแตะสวมใส่ลำลองภายในบ้าน ที่พักอาศัย หรือที่ทำงานบางแห่ง สลิปเปอร์มีส่วนประกอบที่ทำจากผ้าและพื้นรองเท้าอาจเป็นพื้นยางหรือพื้นยางพาราก็ได้ โดยตัวรองเท้ามีความนุ่มและเบา สวมใส่สบาย สลิปเปอร์มีหลายรูปแบบ เช่น แบบหัวปิด หัวเปิด แบบหุ้มส้น เป็นต้น

หมวดหมู่:รองเท้า
ฟูเอฟูกิ

**ฟูเอฟูกิ** () เป็นนครที่ตั้งอยู่ทางตอนกลางของจังหวัดยามานาชิ ประเทศญี่ปุ่น ณ วันที่ 1 มีนาคม ค.ศ. 2023 มีจำนวนประชากร 70,297 คน มีขนาดพื้นที่ทั้งสิ้น 201.92 ตารางกิโลเมตร โดยพื้นที่ครึ่งหนึ่งเป็นป่าไม้

เมืองนี้ยังเป็นเมืองต้นแบบให้กับเกมเพอร์โซนา 4 โดยใช้ชื่อเมืองว่า อินาบะ

thumb|ศาลเจ้าอิจิโนมิยาอาซามะ

## ภูมิศาสตร์
### เทศบาลข้างเคียง
* จังหวัดยามานาชิ
** นครโคฟุ
** นครยามานาชิ
** นครโคชู
** นครโอตสึกิ
** อำเภอมินามิสึรุ: เมืองฟูจิกาวางูจิโกะ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดยามานาชิ
พรินซิพาลิตี

**พรินซิพาลิตี** () หรือ **พรินซ์ดอม** ()  เป็นราชรัฐประเภทหนึ่ง สามารถเป็นได้ทั้งเขตปกครองตนเองที่มีราชาธิปไตย หรือรัฐเอกราชที่ปกครองโดยเจ้าชายพระประมุข พรินซิพาลิตีที่ยังคงอยุ่ในปัจจุบัน ได้แก่ ลีชเทินชไตน์ โมนาโก และอันดอร์รา

## อ้างอิง

หมวดหมู่:ราชาธิปไตย
เอเวอรีติงแอทวันซ์

**เอเวอรีติงแอทวันซ์** () เป็นซิงเกิลล่าสุดของเล็งกา จากอัลบั้ม ทู ออกจำหน่ายเมื่อวันที่ 5 พฤศจิกายน ค.ศ. 2012 และเพลงนี้ได้ใช้ประกอบโฆษณาวินโดวส์ 8

## วางจำหน่าย
เพลงนี้ถูกปล่อยออกมาเป็นซิงเกิลโปรโมตชุดที่ 2 ของอัลบั้มในปี พ.ศ 2554 แต่ต่อมาได้เปิดตัวเป็นซิงเกิลอย่างเป็นทางการในเดือนพฤศจิกายน พ.ศ 2555

## รายชื่อเพลง

## ชาร์ต

### ชาร์ตประจำสัปดาห์

### ชาร์ตประจำปี

## อ้างอิง

## แหล่งข้อมูล
* Everything At Once, Chordguitar

หมวดหมู่:ซิงเกิลในปี พ.ศ. 2555
หมวดหมู่:เพลงของเล็งกา
จิตตคหบดี

**จิตตคหบดี** เป็นมหาอุบาสกคนสำคัญในสมัย พุทธกาล ถือกำเนิดในตระกูลของเศรษฐีที่ นครมัจฉิกาสณฑ์ แคว้นมคธ โดยท่านมีชื่อเมื่อแรกเกิดว่า จิตตกุมาร ที่แปลว่า กุมารผู้ทำให้เกิดความวิจิตร เพราะวันที่ท่านเกิดได้มีเหตุอัศจรรย์ คือมีฝนดอกไม้ทิพย์ตกลงมาทั่วนคร

วันหนึ่ง พระมหานามะ หนึ่งใน ปัญจวัคคีย์ ได้จาริกมายังนครมัจฉิกาสณฑ์  จิตตคหบดีได้พบพระมหานามะจึงเกิดความเลื่อมใส จึงได้นิมนต์มายังเรือนของตนพร้อมกับถวายภัตตาหาร  เมื่อพระมหานามะฉันเสร็จจึงได้นิมนต์ท่านไปยัง **สวนอัมพาฏกวัน** หรือสวนมะกอก เพื่อถวายเป็นพระอาราม  ต่อมาจิตตคหบดีได้บรรลุเป็นโสดาบัน  พระมหานามะได้จาริกไปที่อื่นโดยมอบหมายให้พระสุธรรม เป็นผู้ดูแลอารามแห่งนี้แทน

คราวหนึ่ง จิตตคหบดีได้ฟังพระธรรมเทศนาจาก พระสารีบุตร จนสำเร็จเป็นอนาคามีบุคคล แล้วท่านได้ชักชวนชาวเมือง 3,000 คนไปเฝ้าพระพุทธเจ้า ที่ เชตวันมหาวิหาร กรุงราชคฤห์  โดยจัดเตรียมทานไปมากมาย แต่แทบไม่ได้ใช้สอยเลย เพราะเหล่าเทวดาได้จัดเตรียมข้าวปลาอาหารจำนวนมากไว้ให้คณะของจิตตคหบดีตลอดการเดินทาง1เดือน และตลอดที่อาศัยอยู่อีก1เดือน  พระพุทธเจ้าจึงทรงมอบหมายให้ พระอานนท์ พุทธอุปัฏฐากจัดหาสถานที่เก็บสิ่งของเหล่านี้ ซึ่งถือเป็นโรงครัวแห่งแรกในพระพุทธศาสนา

ต่อมาพระพุทธเจ้าได้ทรงยกย่องจิตตคหบดีให้เป็นเลิศกว่าอุบาสกทั้งหลายในทางเป็นธรรมกถิกะหรือนักบรรยายธรรม

หมวดหมู่:เอตทัคคะ
หมวดหมู่:บุคคลในพุทธประวัติ
พัก นัม-ช็อล (นักฟุตบอลเกิด พ.ศ. 2528)

**พัก นัม-ช็อล** (ฮันกึล: 박남철; ฮันจา: 朴男哲) เกิดเมื่อวันที่ 2 กรกฎาคม ค.ศ. 1985 เป็นนักฟุตบอล ทีมชาติเกาหลีเหนือ เคยได้ลงเล่นให้แก่สโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก

พักเคยเล่นในฟุตบอลโลก ตั้งแต่รอบคัดเลือกในปี ค.ศ. 2006 โดยทำประตูไป 3 ประตู และเขายังได้เล่นในฟุตบอลโลก 2010

## ประตูในนามทีมชาติ

## อ้างอิง

## แหล่งข้อมูลอื่น
* 

หมวดหมู่:กองหน้าฟุตบอล
หมวดหมู่:นักฟุตบอลชาวเกาหลีเหนือ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:บุคคลจากเปียงยาง
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ปีกฟุตบอล
หมวดหมู่:ชาวเกาหลีเหนือในประเทศไทย
สนามกีฬาหลักเกอโลราบุงการ์โน

**สนามกีฬาหลักเกอโลราบุงการ์โน** () เป็นสนามกีฬาอเนกประสงค์แห่งหนึ่ง ตั้งอยู่ในศูนย์กีฬาเกอโลราบุงการ์โนในเขตหมู่บ้านเกอโลรา ตำบลตานะฮ์อาบัง ใจกลางกรุงจาการ์ตา ประเทศอินโดนีเซีย สนามกีฬาแห่งนี้ตั้งชื่อตามซูการ์โนหรือ "บุงการ์โน" ประธานาธิบดีคนแรกของอินโดนีเซีย ส่วนมากใช้ในการแข่งขันฟุตบอล โดยมีความจุอยู่ที่ประมาณ 77,193 ที่นั่ง

## ชื่อ
แม้ว่าสนามกีฬาแห่งนี้จะเป็นที่รู้จักในชื่อ **สนามกีฬาเกอโลราบุงการ์โน** () หรือ **สนามกีฬาเกเบกา** () แต่ก็มีชื่อทางการว่า **สนามกีฬา<u>หลัก</u>เกอโลราบุงการ์โน** เนื่องจากในศูนย์กีฬาเกอโลราบุงการ์โนยังมีสนามกีฬาอื่น ๆ อีก เช่น สนามกีฬาเทนนิส เป็นต้น ในยุคระเบียบใหม่ของอินโดนีเซีย ศูนย์กีฬาเกอโลราบุงการ์โนถูกเปลี่ยนชื่อเป็น "ศูนย์กีฬาเกอโลราเซอนายัน" () ส่วนสนามกีฬาหลักของศูนย์ฯ ถูกเปลี่ยนชื่อเป็น **สนามกีฬาหลักเกอโลราเซอนายัน** () เมื่อ ค.ศ. 1969 ตามนโยบายเลิกทำให้เป็นซูการ์โน () ของประธานาธิบดีซูฮาร์โตในขณะนั้น หลังจากซูฮาร์โตหมดอำนาจ ศูนย์กีฬาและสนามกีฬาหลักก็ถูกเปลี่ยนชื่อกลับตามเดิมโดยประธานาธิบดีอับดูร์ระฮ์มัน วาฮิด ตามกฤษฎีกาประธานาธิบดีฉบับหนึ่งซึ่งมีผลบังคับตั้งแต่วันที่ 17 มกราคม ค.ศ. 2001

## ประวัติ
การก่อสร้างเริ่มต้นขึ้นเมื่อวันที่ 8 กุมภาพันธ์ ค.ศ. 1960 และเสร็จในวันที่ 21 กรกฎาคม ค.ศ. 1962 โดยการก่อสร้างได้รับเงินสนันบสนุนจากการกู้เงินมาจากสหภาพโซเวียตในบางส่วน โดยเมื่อสนามสร้างเสร็จ สามารถจุผู้ชมได้มากถึง 108,000 คน แต่ในปัจจุบันก็เหลือเพียง 88,083 คน จากการปรับปรุงเพื่อการแข่งขันเอเชียนคัพ 2007 โดยสนามจะแบ่งเป็น 24 ส่วน กับ 12 ทางเข้า เพื่อเข้าไปในพื้นที่ส่วนบนและส่วนล่าง โดยคุณสมบัติพิเศษของสนามนี้คือการก่อสร้างหลังคาเหล็กขนาดใหญ่เป็นวงแหวนรอบสนาม โดยเรียกว่า "เตอมูเกอลัง" (แปลว่า แหวนที่บรรจบติดกัน) นอกจากการที่ไม่ให้ผู้ชมต้องนั่งชมตากแดดที่ร้อนแล้ว วัตถุประสงค์อีกอย่างหนึ่งก็คือ การที่ทำให้สนามนี้ดูยิ่งใหญ่อีกด้วย

## แกลลอรี

ไฟล์:Gelora Bung Karno Stadium, Asia Cup 2007.jpg|สนามกีฬาหลักเกอโลราบุงการ์โน ในการแข่งขันเอเชียนคัพ 2007
ไฟล์:Gelora Bung Karno Stadium, Interior.jpg|โถงหลักในด้านทิศตะวันตกของสนาม
ไฟล์:BungKarno-indonoob.JPG|สนามฟุตบอลในสนามกีฬาหลักเกอโลราบุงการ์โน
ไฟล์:Gelora Bung Karno 1962.jpg|การสร้างสนาม เมื่อเดือนเมษายน ปี ค.ศ. 1962
ไฟล์:GeloraBungKarno.jpg|สนามกีฬาหลักเกอโลราบุงการ์โน มุมมองจากชั้นที่ 46 ของอาคารวิซมา 46
ไฟล์:2018 Asian Games opening ceremony 13.jpg|พิธีเปิดกีฬาเอเชียนเกมส์ ครั้งที่ 18 


## อ้างอิง

## บรรณานุกรม
* 

## แหล่งข้อมูลอื่น

* Pusat Pengelolaan Komplek Gelora Bung Karno  - เว็บไซต์อย่างเป็นทางการ

เกอโลราบุงการ์โน
เกอโลราบุงการ์โน